Document ID: 32003D0130

Απόφαση της Επιτροπής
της 26ης Φεβρουαρίου 2003
για την τροποποίηση της απόφασης 2001/618/ΕΚ για να συμπεριληφθεί όλη η επικράτεια της Γερμανίας στον κατάλογο των κρατών μελών και των περιφερειών που είναι απαλλαγμένες από τη νόσο του Aujeszky και ορισμένα διαμερίσματα της Γαλλίας στον κατάλογο των κρατών μελών και των περιφερειών που είναι απαλλαγμένες από τη νόσο αυτή και οι περιφέρειες στις οποίες εφαρμόζονται εγκεκριμένα προγράμματα εξάλειψης
[κοινοποιηθείσα υπό τον αριθμό Ε(2003) 622]
(Κείμενο που παρουσιάζει ενδιαφέρον για τον ΕΟΧ)
(2003/130/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από τον κανονισμό (ΕΚ) αριθ. 1226/2002(2), και ιδίως το άρθρο 9 παράγραφος 2 και το άρθρο 10 παράγραφος 2,
Εκτιμώντας τα ακόλουθα:
(1) Οι συμπληρωματικές εγγυήσεις στο ενδοκοινοτικό εμπόριο των χοίρων που αφορούν τη νόσο του Aujeszky και οι κατάλογοι των εδαφών στα κράτη μέλη που είναι απαλλαγμένα από αυτή τη νόσο και όπου εφαρμόζονται εγκεκριμένα προγράμματα ελέγχου της νόσου θεσπίζονται στην απόφαση 2001/618/ΕΚ της Επιτροπής(3), όπως τροποποιήθηκε τελευταία από την απόφαση 2002/270/ΕΚ(4).
(2) Στη Γαλλία έχει εφαρμοστεί πρόγραμμα εξάλειψης της νόσου του Aujeszky επί σειρά ετών. Ορισμένα γαλλικά διαμερίσματα έχουν αναγνωριστεί ως απαλλαγμένα από τη νόσο με την απόφαση 2001/618/ΕΚ.
(3) Σύμφωνα με το άρθρο 10 της οδηγίας 64/432/ΕΟΚ, η Γαλλία έχει υποβάλει δικαιολογητικά έγγραφα στην Επιτροπή όσον αφορά την αναγνώριση της απαλλαγής από τη νόσο του Aujeszky στα διαμερίσματα Hautes-Alpes, Drôme, Hérault, Orne, Pyrénées-Orientales, Paris, Var, Haute-Vienne, Essonne, Hauts-de-Seine, Seine-Saint-Denis, Val-de-Marne, Val-d'Oise, Réunion.
(4) Το πρόγραμμα εξάλειψης θεωρείται ότι ήταν επιτυχές όσον αφορά την εξάλειψη αυτής της νόσου από τα εν λόγω διαμερίσματα της Γαλλίας.
(5) Σύμφωνα με το άρθρο 9 της οδηγίας 64/432/ΕΟΚ, η Γαλλία έχει επίσης υποβάλει δικαιολογητικά έγγραφα όσον αφορά το πρόγραμμα εξάλειψης που εφαρμόζεται στο διαμέρισμα Pas-de-Calais και έχει ζητήσει την έγκριση του προγράμματος αυτού.
(6) Στην Γερμανία έχει εφαρμοστεί πρόγραμμα εξάλειψης της νόσου του Aujeszky επί σειρά ετών. Ορισμένα γερμανικά ομόσπονδα κράτη έχουν αναγνωριστεί ως απαλλαγμένα από τη νόσο με την απόφαση 2001/618/ΕΚ.
(7) Σύμφωνα με το άρθρο 10 της οδηγίας 64/432/ΕΟΚ, η Γερμανία έχει υποβάλει δικαιολογητικά έγγραφα στην Επιτροπή όσον αφορά την αναγνώριση της απαλλαγής από τη νόσο του Aujeszky στην Κάτω Σαξονία και στη Βόρεια Ρηνανία-Βεστφαλία. Όλη η επικράτεια της Γερμανίας μπορεί να θεωρηθεί τώρα ως απαλλαγμένη από τη νόσο αυτή.
(8) Κατά συνέπεια, η απόφαση 2001/618/ΕΚ πρέπει να τροποποιηθεί αναλόγως.
(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα I και ΙΙ της απόφασης 2001/618/ΕΚ αντικαθίστανται από το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από τις 15 Μαρτίου 2003.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Φεβρουαρίου 2003.

Labels: 3
6